stanford-oval/wikipedia huggingface dataset:
PHLAK

| --- | --- |

 מפתח:  צוות הפיתוח של PHLAK
 משפחה:  מורפיקס (Morphix)
 גרסה אחרונה:  1.0 ב־12 באוקטובר 2005 (לפני 19  שנים, 4  חודשים ו־6  ימים)
 סוג גרעין:  מונוליתי
 מצב עבודה:  לא עדכני
 
פלאק (אנגלית: Professional Hackers Linux Kit תעתיק מקוצר: PHLAK) הייתה הפצת לינוקס, נגזרת של מורפיקס (Morphix).
ההפצה הייתה מיועדת לבדיקות חדירה, בדיקות רשת, וזיהוי פלילי דיגיטלי.
היא פותחה על ידי צוות פיתוח ייעודי של PHLAK ושוחררה בתאריך 9 בדצמבר 2003 (גרסה 0.2).
כיום, ניתן למצוא את ההפצה בגרסאות לא רשמיות ברחבי האינטרנט.
המערכת הופצה כשעליה מותקנות מראש תוכניות רבות כגון: סורק הפורטים Nmap, רחרחן Wireshark, כלי התקיפה Ettercap, כלי לבדיקת רשתות אלחוטיות Kismet ועוד.
רשימת גרסאות

צוות הפיתוח שחרר 4 גרסאות אל השוק:
| תאריך יציאה | גרסה |
| --- | --- |
12.10.2005: 1.0 (בטא)
7.5.2005: 0.3
12.1.2004: 0.2.1
9.12.2003: 0.2
ראו גם

קאלי לינוקס
Nubuntu
Backtrack
התיאטרון ההונגרי

| --- | --- |

 מידע כללי
 סוג:  להקת תיאטרון, מוסד, אולם תיאטרון 
 כתובת:  Izabella utca 4. 
 מיקום:  בודפשט
 מדינה:  הונגריה 
 הקמה ובנייה
 תקופת הבנייה:  ? – 16 באוקטובר 1897
 תאריך פתיחה רשמי:  16 באוקטובר 1897 
 תאריך פירוק:  יוני 1948 
 
 קואורדינטות:  47°30′12″N 19°04′22″E﻿ / ﻿47.503402777778°N 19.072658333333°E﻿ / 47.503402777778; 19.072658333333
  (למפת בודפשט מוגדלת) התיאטרון ההונגרי(למפת בודפשט רגילה) התיאטרון ההונגרי
 
כאשר נוסד התיאטרון ההונגרי (בהונגרית: Magyar Színház) בבודפשט בשנת 1897, הוא פתח את שעריו כתיאטרון ההונגרי הקבוע השביעי של הבירה (אחרי תיאטרון הטירה – התיאטרון הלאומי – תיאטרון העם בבודה – בית האופרה של בודפשט – תיאטרון קישפלודי באובודה – תיאטרון הקומדיה של בודפשט) בכיכר איזבלה (מסתיו 1964 הכיכר נקראת על שמו של שאנדור הבשי). התיאטרון הפרטי פעל מפתיחתו ב-16 באוקטובר 1897 ועד להלאמתו ב-1948.
מבנה התיאטרון נבנה מחדש מספר פעמים ובאופן משמעותי והוא ממשיך לתפקד גם כיום כתיאטרון במאה ה-21. למרות שמשרד התרבות ההונגרי העניק את השם Magyar Színház למוסד המנוהל שם ברציפות מאז 1966 ושמו שונה שוב רק בשנת 2000, זה לא התיאטרון לשעבר באותו השם, אלא היורש החוקי של התיאטרון הלאומי הראשון של הונגריה.
היסטוריה > ההקמה

אמנית התיאטרון הלאומי סידי ראקושי (Rákosi Szidi), אחותו הצעירה של הסופר וחבר הבית העליון ההונגרי ינה ראקושי (Rákosi Jenő) הגישה את בקשתה הראשונה למועצת בירת הונגריה ב-8 בפברואר 1895. לפי זה, ברובע 8 של העיר על גבול רובע 6 ביקשה להקים תיאטרון אזרחי בעלות כרטיסים נמוכה, שהקהל שלו יהיה בעיקר הסוחרים והתעשיינים המשכילים של הבירה, כמו גם הסגל הפקידותי. גם התוכניות יותאמו לצרכים שלהם, הוא רצתה לעלות על הבמה את כל הז'אנרים הדרמטיים מלבד דרמה קלאסית, אבל בעיקר אופרטות ומחזמר. לאחר מכן, למרות העובדה שכבר הייתה לה תמיכה עקרונית של מועצת העיר של בודפשט, חלפו כמעט שלוש שנים בטרם נקבע המיקום המדויק של התיאטרון והוא נבנה. הבניין נרכש בסופו של דבר ללא סיוע העירייה. בעלה של אחות סידי ררקושי קנה את המקרקעין, שהיה בבעלות משפחת ברנאשדר ב-10 בפברואר 1896 תמורת 70,000 פורינט הונגרי. למרות שהאזור לא היה במיקום אידיאלי מבחינת תחבורה, שכן הוא נפל באמצע כיכר שנתחמה בארבעה כבישים ראשיים, ולכן היה רחוק יותר מתחנות כלי התחבורה הרגילים של אז, הם סמכו על הקונספט האמנותי.
מאחר שבניית התיאטרון והקמת העסק דרשו אמצעים כספיים משמעותיים יותר מאלה שעמדו לרשותו של בעל הקרקע החדש, נוסדה חברת מניות בערבון מוגבל להקמה (Magyar Színház Részvénytársaság) ב-14 בספטמבר 1896, ובכך הוא הרחיב את מעגל המייסדים. הון היסוד היה 980,000 פורינט של 56 המניות בערך נקוב של 5,000 פורינט כל אחת שהיווה את הון מניות כולו. מעט מאוד מידע דלף על המייסדים.
נשיא החברה היה בעל הקרקע. איבאן רלה נבחר למנהל ולמנהל האמנותי.
היסטוריה > השנים המוקדמות משנת 1897

במהלך סיור התיאטרון הראשון שנערך בשבוע שלפני הפתיחה, הופיעו בנוסף למבקרי התיאטרון של עיתוני בודפשט כמעט כל המחזאים ההונגרים הפעילים ונציגי כל תיאטראות בודפשט (על מנהליהם ופקידיהם). מטעם התיאטרון הלאומי והאופרה הופיעו הנציב הממשלתי קלמן פלוסאר, הבמאי הרוזן אנדור פשטטיץ' והדרמטורג אנטל וראדי. קלמן פורז'ולט הופיע מטעם תיאטרון העם, אישטוואן קגלביץ' מתיאטרון הקומדיה, ז'יגמונד פלד מתיאטרון הקיץ ועוד. האורחים התקבלו בברכה והסתובבו עם הייזם ויו"ר מועצת המנהלים של התיאטרון הבמאי איבאן רלה, המזכיר בלה פיי וחבר הפרלמנט בלה הגדוש שהיה אז בעל המניות העיקרי של התיאטרון.
עם זאת, השנה הראשונה של התיאטרון שנחשב אז כממוקם בפרברים לא הייתה מוצלחת למדי. לפיכך, איבאן רלה העביר את הניהול ללאסלו באוטי, שהיה אז רק בן 25. בהתלהבות הנעורים שלו הפך את מוסד האמנות להצלחה. בתחילת המאה, התיאטרון הציג מחזות צרפתיים ואנגלים, כמו גם אופרטות מרהיבות תוך שימוש במאפיינים של האחרונים. עם זאת, כאשר באוטי רצה להחתים את שארי פדאק, (שחקנית הונגרייה מפורסמת מאוד, אשתו השנייה של פרנץ מולנר), דירקטוריון החברה לא ראה אותה כישרונית מספיק. היחסים הידרדרו, מה שהוביל למשבר בדירקטוריון. באוטי התפטר מהניהול ב-20 בינואר 1900.
בשנת 1914, התיאטרון נבנה מחדש בעזרת האדריכל לאסלו ואגו. בנוסף למבואה החדשה, המושבים באודיטוריום הוגדלו למעל 1000 מקומות בסידור מחדש חכם. המוסד המחודש הפך בכך לאחד מהתיאטראות המודרניים ביותר בתקופתו.
היסטוריה > ממלחמת העולם הראשונה

במהלך מלחמת העולם הראשונה, הכלכלה והתרבות הוכפפו לאינטרסים של לוחמה בחזיתות. בתקופה זו התמזגה החברה של התיאטרון לתוך מה שנקרה "האיחוד" (Unió Színházüzemi és Színházpító Eszvénytársasásság) - שבמהלך קיומו ניהל שישה תיאטראות נוספים וגם שלושה בתי דירות.
התוכניות רחבות ההיקף של ה"איחוד" התרסקו עד מהרה על ידי שורה של אירועים היסטוריים שליליים שפקדו את המדינה: התבוסה במלחמת העולם, מהפכת החרציות, הרפובליקה הסובייטית ההונגרית של 1919, המלחמה ההונגרית-הרומנית, חוזה טריאנון, השפל הכלכלי והאינפלציה. בתקופה שבין מרץ עד אוגוסט 1919, התיאטראות של "האיחוד" (Unió Rt) הולאמו (יחד עם ציוד התיאטרון העשיר) ו-150,000 כתרים במזומן נגנבו מהקופה ורווחי החברה נפלו. בכל זאת התיאטרון ההונגרי סיים את אותה השנה ברווח, שנבע בעיקר מקבלת תפקידה של שארי פדאק בתיאטרון (שהשתתפה גם בתנועות הפוליטיות של אותה תקופה). ב-1920 המצב הפוליטי של המדינה כבר התייצב, אך הייתה אי ודאות כלכלית גדולה, והחברה ניצלה זאת לרכישת ארבעה תיאטראות נוספים, ואף החלו להקים גם את חברת בתי הקולנוע (Corvin Motion Picture Theatre Co).
היסטוריה > ממלחמת העולם הראשונה > בחכירה של החברה לפיתוח תיאטרון

בשנות העשרים חזר התיאטרון לאופרטות - בעיקר צרפתיות מודרניות - אך עם מעט הצלחה. ב-13 ביוני 1929 הפך התיאטרון לקונסורציום. לאחר מכן, ההובלה התחלפה ברצף מהיר. מ-27 ביולי 1929, החברה המשותפת לפיתוח תיאטרון שכרה את התיאטרון, המנהלים הכלליים שלו ג'רג' ראץ, אוטו טורדאי (מקודם טאובר) שבתחילה היה סגנו של ראץ, ועד אוגוסט יוז'ף הגדוש (מקודם ברסלאואר) ועד אוקטובר אוסקר בלומנטל (מנהל אדמיניסטרטיבי) התחילו הפעולות שלהם.
מספטמבר 1929, המנהל האמנותי היה אישטוואן ברודי ועד מהרה היה גם פאל רלה לתקופה קצרה. בשנת 1930 הפקיד המנהל הכללי ג'רג' ראץ הטיל את תפקיד מנהל התיאטרון על אוטו טורדאי לאחר מספר חודשי פעילות ומספטמבר היה ארתור בארדוש המנהל האמנותי של התיאטרון.
היסטוריה > ממלחמת העולם הראשונה > ניהול משותף של תיאטראות הונגרי ואנדראשי

בעונת 1932–1933, התחילו את פעילותם והנהגתם המנהלים לשעבר של תיאטרון מרכז העיר, ינה הלטאי (עד 1936) ופאל ברודי, כמו גם מנהל "תיאטרון שדרת אנדראשי" אלמר ורטהיימר. משנת 1938 נקראו התיאטראות ביחד "תיאטרון הונגרי ואנדראשי" (Magyar és Andrássy Színház Kft). הם החתימו את שאנדור הבשי, שפרש מהתיאטרון הלאומי. בהתחלה הם התנסו בהצגות שהובאו מהתיאטראות הקודמים שלהם, ולאחר מכן המשיכו את פעולתם עם כמה הצגות מוצלחות מקוריות משלהם.
התיאטרון חגג 40 שנה להיווסדו ב-29 באוקטובר 1937, בו נשא שאנדור הבשי נאום חגיגי, ולאחר מכן הוצג מחזהו של שייקספיר ריצ'רד השלישי עם ינה טרז' בתפקיד הראשי.
עד אמצע מרץ 1940 הציג התיאטרון מופעי קברט, ולאחר מכן עד תום מלחמת העולם השנייה פעילותו הלכה ודעכה ומנהליה התחלפו ללא הירף.
הבניין

חזית הבניין הייתה לכיוון רחוב דוב, לכיוון הכיכר הקטנה שנוצרה על ידי הבניין, הצדדים האחרים גבלו ברחובות איזבלה, סווטשג (Szövetség) וושלני (Wesselényi).
התיאטרון ההונגרי נבנה תוך כשנה ב-1897. כל שטח מבנה התיאטרון היה 1,260 מ"ר. המייסדים חתמו על חוזה עם אדולף לאנג, אדריכל מבודפשט, להכנת התוכניות ובניית התיאטרון. עלות הבנייה של התיאטרון כולו היא 250 000 פורינט.
לאחר מלחמת העולם השנייה, בין התיאטראות של הבירה, המבנה נותר שלם יחסית. האודיטוריום לא היה מחומם במשך זמן רב וב-28 בינואר 1945 פגע מוקש שלא התפוצץ בעליית הגג שמעל תקרת המיתרים.
המנהלים (חלקי)

איבאן רלה (1897–1898)
לאסלו באוטי (1898–1900)
אנדראש לסקאי (1901–1907)
לאסלו באוטי ואדן לאזאר כמזכיר (1908–1918)
המנכ"ל לאסלו באוטי עד 1924 - שהפך אז לנשיא החברה . אחריו הגיע ינה פלודי בתפקיד זה, לאחר קריסת הקונצרן ה"איחוד".
ב-19 ביוני 1929, הוקם קונסורציום של אמנים להצלת התיאטרון - מנהל אמנותי: דיולה הגדוש.
לקריאה נוספת

Rajnai Edit: A budapesti Magyar Színház első tíz éve (1897-1907) (115-185. old.), Színháztudományi Szemle 16. (Földényi F. László szerk.), library.hungaricana.hu - 1985. (חזית התיאטרון ב-1944)
Magyar Bálint: A Magyar Színház története, Szépirodalmi, Budapest – 1985 (online: books.google.hu)
Székely György: Magyar Bálint: A Magyar Színház története (műelemzés, 534–537. o.), Nagy Péter szerk.: Irodalomtörténet 19. (69). évf. 3. sz., epa.oszk.hu - 1987-88.
Magyar Színház / Új Magyar Színház Magyar színházművészeti lexikon. Főszerk. Székely György. Budapest: Akadémiai. 1994. ISBN 963-05-6635-4
ראו גם

Magyar Színház oldalhomlokzata 1944-ben - fénykép, Budapest Gyűjtemény, Fővárosi Szabó Ervin Könyvtár, gallery.hungaricana.hu
MTI archívum: A Magyar Színház a háború után, 1945., A Magyar Színház, 1949. július 13., Madách Színház az Izabella téren – 1960. július 19., Bontják az Izabella téri színházat - 1964. augusztus 21.(החזית אחרי המלחמה)
zsuzsa.frisnyak: Ismeretlen légifelvétel Budapestről (Král Sándor tüzérfőhadnagy felvétele középen az egykori Magyar Színház épületével az 1900-as évek elején), timelord.blog.hu - 2019. január 4.
הערות שוליים

↑  Nemzeti helyett Pesti Magyar Színház (8. old.), Nógrád Megyei Hírlap 11. évfolyam, 207. szám, library.hungaricana.hu – 2000. szeptember 4.
↑  Rockenbauer Zoltán (2000-09-01). "A Nemzeti Színház alapító okiratának módosítása". magyarszinhaz.hu. אורכב מ-המקור ב-2015-05-30.
↑  Új színház a fővárosban (637. o.), Vasárnapi Ujság 43. évfolyam 38. szám, epa.oszk.hu – 1896. szeptember 20.
1 2  Pesti Napló 48. évfolyam 282. szám – 1897. október 10. (online: adtplus.arcanum.hu)
1 2 3 4 5 6  Koch Lajos: A budapesti Magyar Színház műsora, Színháztörténeti füzetek 24., Budapest, library.hungaricana.hu - 1960.
1 2 3 4  Hlbocsányi Norbert: Színház és vállalkozás : az Unió Rt. és a pesti pénzoligarchák (139-197. o.), Fons forráskutatás és történeti segédtudományok 21. évf. 2. sz., epa.oszk.hu – 2014.
↑  Komlós Jenő: Leleplezzük a nyolc új budapesti színigazgató múltját (22-23. o.), Színházi Élet XIX. évfolyam 33. szám, epa.oszk.hu - 1929. augusztus 11-17.
↑  A Magyar Színháznak három egyenjogú társtulajdonosa van (8. o.), Magyarország 36. évfolyam 168. szám - 1929. július 27. (online: adtplus.arcanum.hu)
↑  A Magyar Színház és új bérlői (12. o.), Pesti Hírlap 51. évfolyam 178. szám - 1929. augusztus 8. (online: adtplus.arcanum.hu)
↑  Újjászervezik a Magyar Színházat (10. old.), Budapesti Hírlap 49. évfolyam 241. szám - 1929. október 23. (online: adtplus.arcanum.hu)
1 2  Megbukott a budapesti Magyar Színház, Prágai Magyar Hirlap 8. évfolyam 134. (2059.) szám, library.hungaricana.hu - 1929. június 14.
↑  1061. Izabella-tér 16-18. sz. alatti Színházbérlő Rt. (Előbb: Petőfi Sándor-u. 6. sz. alatti színházbérlő Rt.) (1929-.) Nagy Magyar Compass 60/2. Iparos-részvénytársulatok – 1936. (online: adtplus.arcanum.hu)
↑  Magyar-színház bérlő kft. Nagy Magyar Compass 61/2. Korlátolt felelősségű társaságok – 1937. (online: adtplus.arcanum.hu)
↑  115. Magyar-színház bérlő kft. (1932.) Nagy Magyar Compass 57/2. Korlátolt felelősségű társaságok – 1933. (online: adtplus.arcanum.hu)
↑  „Magyar és Andrássy Színház KM.“, Ujság 14. évfolyam 62. szám – 1938. március 18. (online: adtplus.arcanum.hu)
↑  (1938—10.) Magyar és Andrássy Színház Kft. Budapest. Budapesti kir. tvszk 1938. I. 12. Cg 39765/3. 24056/1. Központi Értesítő 63. évfolyam 10. szám, 1. félév – 1938. március 10. (online: adtplus.arcanum.hu)
↑  Új szinház a fővárosban (609. o.), Vasárnapi Ujság 44. évfolyam 37. szám, epa.oszk.hu - 1897. szeptember 12.
↑  Kabdebó Lóránt: A háborúnak vége lett Major Tamás (136. old.) - Kozmosz Kv., 1983 ISBN 963 211 534 1
↑  A Világ tudósítójától (Lázár Ödön jubileuma, 12. o.), Világ 16. évfolyam 188. szám - 1925. augusztus 23. (online: adtplus.arcanum.hu)
↑  Új kézben az Unió-színházak, Prágai Magyar Hirlap 3. évfolyam 112. (560.) szám, library.hungaricana.hu - 1924. május 18.

כרזה משנת 1908
החזית המשוחזרת בתצלום של מור ארדיאי
כרזה להצגה החגיגית של יום השנה ה-25 של לאסלו באוטי כמנהל התיאטרון
האנה הונטי וינה טרז' ב-1933
בניין התיאטרון ההונגרי 1897. הבניין דאז שנבנה על פי תוכניותיו של אדולף לאנג - מתוך גלויה דאז
האודיטוריום, לאחר בנייתו מחדש ב-1914
Windows 8

| --- | --- |

תפריט התחל בממשק המשתמש החדש.
תפריט התחל בממשק המשתמש החדש.
 מפתח:  מיקרוסופט
 משפחה:  Microsoft Windows
 מודל קוד:  קוד סגור
 מחזור חיים:  26 באוקטובר 2012 – הווה (12 שנים) 
 גרסה אחרונה:  NT 6.3.9600 ב־8 באפריל 2014
 סוג גרעין:  היברידי (Hybrid)
 סוג רישיון:  קנייני
 מצב עבודה:  חלונות 8: התמיכה הופסקה ב-12 בינואר 2016. המשתמשים נדרשים לעדכן לגרסה 8.1 על מנת לקבל עדכוני אבטחה שוטפים. חלונות 8.1: התמיכה הופסקה ב-10 בינואר 2023.
 סביבת שולחן עבודה:  Windows API 
 מבוססת על:  Windows 7 
 פלטפורמות:  IA-32, x86, x86-64, ARM 
 אתר אינטרנט:  https://windows.microsoft.com 
 → Windows 7Windows 10 ←
 
לוח הבקרה בממשק המשתמש החדש
Windows 8 הוא שמה של גרסת מערכת הפעלה מסדרת Microsoft Windows, המיוצרת על ידי מיקרוסופט לשימוש במחשבים אישיים. המערכת הושקה ב-26 באוקטובר 2012.
שמה של המערכת מבוסס על שם הגרסה שקדמה לה – Windows 7.
העדכון המשמעותי הראשון של Windows 8, נקרא Windows 8.1 והושק לציבור הרחב ב-17 באוקטובר 2013.
התמיכה בחלונות 8 הופסקה ב-12 בינואר 2016.
היסטוריה

העבודה על Windows 8 החלה לאחר השקת קודמתה, Windows 7, שהושקה באוקטובר 2009. גרסאות בטא של המערכת יצאו החל מאפריל 2011.
מאפיינים חדשים שנוספו בגרסה זו כוללים ממשק רצועת כלים עבור סייר חלונות (Windows Explorer), קורא קובצי PDF שנקרא Modern Reader, מנהל משימות מעודכן שנקרא "מנהל משימות חדשני" (Modern Task Manager) וטוען קובצי ISO מובנה. ערכת הנושא של Windows 7 Basic הוחלפה בחדשה, כשתיבות ה"סגור, הגדל ומזער" הוסרו, ונשארו רק הסמלים עצמם, מודל יישומים חדש בשם AppX המבוסס על Windows Store ו-Microsoft Silverlight ומאפשר לסקור ולקנות מוצרים באופן מקוון, וכן התאמה אוטומטית של צבע החלון לטפט.
מאפיינים חדשים נוספים כוללים אפשרות "אתחול משולב" (Hybrid Boot) חדשה המשתמשת ב"פונקציונליות שינה מתקדמת" בכיבוי על מנת לאפשר אתחול מהיר יותר. אפשרות נוספת היא היכולת ליצור סביבת עבודה ניידת – התקנה של Windows 8 על התקן אחסון USB.
ב-1 ביוני 2011, מיקרוסופט חשפה רשמית את Windows 8 וחלק מהתכונות החדשות שלו באירוע Taipei Computex 2011 בעיר טאיפיי בירת טאיוואן ובכנס ה-D9 בקליפורניה. התכונה העיקרית שהוצגה הייתה ממשק המשתמש החדש.
בכנס Build 2014 של מיקרוסופט הוצגה מערכת ההפעלה הבאה שתחליף את Windows 8, ושמה - Windows 10, אשר מציגה שילוב של כל הגרסות המוצלחות של Windows ובמיוחד Winodws 7 ו-Windows 8.1.
תכונות

התכונה העיקרית אשר הוצגה היא ממשק משתמש חדש לחלוטין שנקרא במקור Metro, אך עקב בעיה משפטית מכונה כממשק משתמש מודרני (Modern UI). הממשק החדש מותאם במיוחד למסך מגע, אך נשמרה יכולת עבודה מלאה גם בשימוש בעכבר ומקלדת. בממשק החדש תפריט התחל מוחלף במסך התחלה הכולל אריחי יישומים "חיים", מהם ניתן לגשת ליישומים המותאמים במיוחד לסביבת העבודה החדשה וניתנים להורדה מחנות אפליקציות, וכן לסביבת שולחן עבודה בה ניתן לעבוד בדומה לגרסאות הישנות של חלונות. דוגמאות ליישומים במסך ההתחלה הן יישום מזג אוויר, חנות אינטרנט, השקעות, תוכני חדשות וחשבון מיקרוסופט. הממשק החדש מיועד בעיקר למסכים ביחס תצוגה 16:9, כשבמסך בעל רזולוציה של 768x1366 ניתן להציג שני יישומים באמצעות "הצמדה". ברזולוציה של 768x1024 ניתן להציג יישום אחד במסך מלא, וב-1024x600 ניתן להפעיל רק את שולחן העבודה המסורתי של חלונות.
ב-2011, במסגרת אירוע מוצרי אלקטרוניקה (Consumer Electronics Show) בלאס וגאס, הודיעה חברת מיקרוסופט שחלונות 8 תכלול תמיכה ב"מערכת על שבב" (שילוב כל הרכיבים של המחשב לתוך שבב יחיד), וכן במעבדי ARM ניידים. מיקרוסופט גם הודיעה כי Windows 8 תשתמש במעבד ובזיכרון הפיזי בצורה יעילה יותר, כדי לגרום ל-Windows 8 לפעול בצורה חלקה יותר, ובכך לאפשר הרצתה גם על מחשבים חלשים יותר. גם זמני הטעינה והכיבוי של המערכת קוצרו באופן ניכר.
הזיווג במערכת זו הוא למעשה בין שתי מערכות הפעלה נפרדות. אחת היא המשך של Windows 7 והשנייה היא מערכת הפעלה למחשבי לוח, אשר הושפעה בעיקר מהמערכת Windows Phone לטלפונים חכמים. היתרון בה הוא היכולת לעבוד על כל מחשב – נייח, נייד, עם מסך מגע ובלעדיו, מבוסס מעבד אינטל או מבוסס מעבד ARM. החיסרון הוא בכך שהיא מחייבת את המשתמש ללמוד מחדש את סדר הפעולות להפעלתה. הממשק העיקרי שלה הוא "ממשק משתמש מודרני" שמבוסס על משבצות "חיות", שמהוות גם כפתורי גישה ליישומים שונים, ובד בבד גם מציגות מידע שמשתנה באופן דינמי (כמו שערי מניות, תמונות של חברים שמעת לעת משתנות בהתאם לעדכונים שלהם בפייסבוק או בטוויטר, וכדומה). הממשק הרגיל והמוכר מ-Windows 7, הוא רק עוד משבצת אחת ב"ממשק המשתמש המודרני". ניתן לקבל באמצעותו את שולחן העבודה הרגיל, אך כפתור ההתחל למשל – איננו פועל כמו בממשק הקודם אלא מחזיר את התצוגה אל ההתחל (ממשק משתמש מודרני). דבר זה השתנה בעדכון Windows 8.1.
הדרך היחידה כרגע להשתמש בממשק הקודם היא להכניס את האייקונים של כל התוכנות לשולחן העבודה או לסרגל החלונות.
עדכונים

לאחר יציאת Windows 8 נפוצו שמועות ברשת על כך שמיקרוסופט מתכננת עדכון גדול בהיקפו בשם Blue, שיכלול את מערכת ההפעלה למחשבים ולסמארטפונים ואת חבילת האופיס. מיקרוסופט החליטה לשנות את מהלך ההוצאה לאור של חבילות העדכונים, במקום שרות Service Pack ומערכות הפעלה פעם במספר שנים, החברה עוברת למצב שבו היא מוציאה לאור עדכונים שנתיים, כאשר כל שנה מוציאה לאור החברה עדכון למערכת ההפעלה.
לבסוף החליטו במיקרוסופט להוציא גרסה מעודכנת של חלונות 8 בשם Windows 8.1. גרסה זו כוללת את אינטרנט אקספלורר בגרסה 11 שלו.
בנוסף הוסיפה מיקרוסופט אפשרויות חדשות בלוח הבקרה של הממשק המודרני (Modern UI), הטמעה של OneDrive, שרות הענן שלה, בתוך מערכת ההפעלה, יצירת מצגת תמונות במסך הנעילה, עדכון אוטומטי של האפליקציות, שליטה מלאה על לוח הבקרה של המחשב ישירות מתוך מסך ההתחל, שינוי שפה, הגדרות רשת, אפשרויות סנכרון, והחלקה מלמעלה כלפי מטה של המסך בשביל לבצע כיבוי של המחשב.
אפליקציות חדשות אשר יגיעו עם העדכון, הקלטה של קול (אודיו), מחשבון, שעון מעורר, שעון עצר וטיימר. נוספה גם אפליקציה המאפשרת עריכת וידאו, כזו שאולי תחליף את התוכנה הפופולרית Windows Movie Maker. האפליקציות ניתנות לשימוש ברקע מה שמרמז על שיפור בריבוי משימות. כמו כן, כפתור ה"התחל" חזר בגרסה זו.
בדצמבר 2013 דווח על כך שתפריט התחל יחזור למערכת החדשה באביב 2015. על פי הנתונים שהוצגו, התפריט החדש יזכיר במראהו את תפריט ההתחל מ-Windows 7, אך יכיל בתוכו גם גרסה מוקטנת של מסך ההתחל, עם אריחים חיים (Live Tiles).
התמיכה בחלונות 8.1 הופסקה ב-10 ביולי 2018.
ביקורת

נציבות התחרות של האיחוד האירופי ביקרה את חברת מיקרוסופט על אי הוספת אפשרות מובנית לבחירת דפדפן ב-Windows 8.
בנוסף לכך משתמשים רבים נתנו ביקורת שלילית על מסך ההתחל החדש והעדיפו להישאר עם Windows 7, שכן הממשק שלה היה יותר נוח לטענתם.
דרישות

מעבד עם קצב שעון של 1 גה"צ או יותר, עם תמיכה ב-32 (x86) סיביות או 64 (x64) סיביות
זיכרון RAM בגודל של לפחות 1GB ל-32 סיביות (x86) או 2GB ל-64 (x64) סיביות.
דיסק קשיח עם לפחות 16GB פנויים ל-32 (x86) סיביות, או 20GB ל-64 (x64) סיביות.
חומרה התומכת לפחות בגרסה 9 של DirectX עם WDDM 1.0 או גרסה מתקדמת יותר.
כדי להפעיל את האופציות הדורשות מסך מגע חובה מסך מגע שתומך בטכנולוגיות מולטי טאץ'.
כדי להריץ יישומי תוכנה המותאמים לממשק החדש, יש צורך ברזולוציית מסך של 1024X768 או יותר.
תפוצה

באפריל 2013, חצי שנה לאחר השקתה, על פי חקירת דפוסי גלישה באינטרנט של 160 מיליון משתמשים ב-40 אלף אתרים, חברת Net Application דיווחה כי נתח השוק של מערכת ההפעלה חלונות 8 עמד על 3.83% מכלל מערכות ההפעלה ל-PC.
ראו גם

Windows To Go
הערות שוליים

↑  הכרזה על מועד השקה מהבלוג של מיקרוסופט, 14 באוגוסט 2013
↑  הראל עילם, מיקרוסופט הורגת עוד מותג: ממשק המטרו, באתר כלכליסט, 3 באוגוסט 2012
↑  דניס ויטצ'בסקי‏, חלונות 8: רשמים ראשונים, באתר וואלה, 18 בספטמבר 2011
↑  אהוד קינן, דיווחים: מיקרוסופט תחזיר את תפריט ההתחל, באתר ynet, 11 בדצמבר 2013
↑  Windows 8 כבר תחת פיקוח של בריסל, ‏24 באוקטובר 2012 (בצרפתית)
↑  דרישות המערכת של Windows 8 באתר Microsoft
↑  נמרוד צוק, ווינדוס 8 עדיין מדשדשת, מיקרוסופט מאבדת נתח שוק, באתר כלכליסט, 1 במאי 2013
| --- | --- |
בקרת זהויות :  BnF: cb16642752h (data)  GND: 1027290302  NKC: ph736996 
תמונת מסך של תצוגת שולחן העבודה ב-Windows 8.1. לשולחן העבודה ניתן לחזור דרך מסך ההתחל דרך צירוף המקשים Windows+D. בנוסף לכך ניתן לראות כי כפתור ההתחל חזר
פילוח תפוצת מערכות ההפעלה למחשב, 2011 - 2013
איש ואישה בלילה

| --- | --- |
כרזת הסרט
כרזת הסרט
 מבוסס על:  רומן של קנט הארוף
 בימוי:  ריטש בטרא
 הופק בידי:  ננלי ג'ונסון
 תסריט:  סקוט נוישטדלר, מייקל ה. ובר
 עריכה:  ג'ון פ. ליונס
 שחקנים ראשיים:  רוברט רדפורד  ג'יין פונדה
 מוזיקה:  אליוט גולדנטל
 צילום:  סטיפן גולדבלט
 מדינה:  ארצות הברית ארצות הברית
 חברת הפקה:  נטפליקס 
 חברה מפיצה:  נטפליקס
 שיטת הפצה:  וידאו על פי דרישה 
 הקרנת בכורה:  1 בספטמבר 2017
 משך הקרנה:  101 דקות
 שפת הסרט:  אנגלית
 סוגה:  סרט רומנטי, סרט דרמה 
 מקום התרחשות:  קולורדו 
 דף הסרט ב־IMDb
 
איש ואישה בלילה (באנגלית: Our Souls at Night) הוא סרט קולנוע מסוגת דרמה רומנטית משנת 2017 בבימויו של ריטש בטרא, עם רוברט רדפורד וג'יין פונדה בתפקידים ראשיים.
התסריט מבוסס על רב המכר של קנת הארוף (אנ') שיצא לאור לאחר מותו ב-2014 ונקרא בישראל בשם "איש ואישה בלילה".
זה הסרט החמישי בו מופיעים רדפורד ופונדה ביחד, לאחר: סיפור בדים, רדיפה, יחפים בפארק והפרש החשמלי.
תקציר העלילה

לואיס ווטרס (רוברט רדפורד) הוא גמלאי אלמן בודד שגר בעיירה קטנה בקולורדו. את הבקרים שלו הוא מבלה עם חברים הגמלאים ב"פרלמנט" בבית הקפה השכונתי ובבית הוא פותר תשבצים ובוהה בטלוויזיה.
יום אחד נוקשת על דלתו אדי מור (ג'יין פונדה) גם היא אלמנה שמכירה את לואיס כשהיה מורה של בנה ג'ין (מתיאס שונארטס). היא אומרת לו שהיא בודדה ומבקשת ממנו שיגיע בלילות לישון עימה ללא סקס על מנת שהיא תישן טוב יותר. לאחר היסוס הוא מסכים.
בפעמים הראשונות הוא נכנס בדלת האחורית אבל השמועה מתפרסמת במהירות בעיירה וכאשר דולן בקר (ברוס דרן) מ"הפרלמנט" מעיר לו בגיחוך, הוא מנתק את הקשר אתם.
כעת הוא נכנס בכניסה הראשית ועובר לגור שם. הוא מספר לה כי בעבר בגד באשתו דיאן ועבר לגור עם אשה אחרת אבל לאחר זמן הבין שיש לו משפחה עם אשה ובת, הולי (ג'ודי גריר), וחזר למשפחתו. אדי מספרת לו על בתה שנהרגה בתאונת דרכים ומאז נהרסו חיי המשפחה שלה גם עם בעלה ועם בנה ג'ין.
אשתו של ג'ין עזבה אותו והוא מביא את בנו ג'יימי (איאן ארמיטאג') לגור עם הסבתא. לואיס וג'יימי מתידדים וכולם יוצאים לפיקניק. הדבר לא מוצא חן בעיני ג'ין והוא מטיח באמו שהתנכרה לו מאז האסון ולוקח את ג'יימי בחזרה אליו.
אדי ולואיס נוסעים לבלות בדנבר ומממשים שם את אהבתם. כאשר היא מקבלת טלפון מג'יימי היא ממהרת אליו ומוצאת את הבית הפוך ואת ג'ין במצב שכרות המטיח בה דברים קשים. אדי מחליטה לעבור לגור אתם כי זאת משפחתה היחידה.
היא נפרדת מלואיס ששולח לג'יימי ממנה של רכבת חשמלית ולאדי טלפון סלולרי והם ממשיכים את הקשר ביניהם בשיחות טלפון.
צוות השחקנים

| שם השחקן/ית | שם הדמות | הערות |
| --- | --- | --- |
| רוברט רדפורד | לואיס ווטרס | אלמן |
| ג'יין פונדה | אדי מור | אלמנה |
| איאן ארמיטאג' | ג'יימי מור | נכד של אדי |
| מתיאס שונארטס | ג'ין מור | בן של אדי |
| ג'ודי גריר | הולי ווטרס | בת של לואיס |
| פיליס סומרוויל | רות ג'ויס | ידידה של אדי |
| ברוס דרן | דורלן בקר |  |
שולמית מיכאלי

| --- | --- |
אין תמונה חופשית
 לידה:  8 ביולי 1955 (בת 69) גבעתיים, ישראל 
 ענף מדעי:  מיקרוביולוגיה 
 מקום לימודים:  אוניברסיטת בר-אילן 
 מוסדות:  אוניברסיטת בר-אילן 
 מספר צאצאים:  3 
 
שולמית (שולה) מיכאלי-גולדברג (נולדה ב-8 ביולי 1955) היא מדענית ישראלית, המתמחה בתחום המיקרוביולוגיה. היא שימשה עד שנת 2024 כסגנית הנשיא למחקר באוניברסיטת בר-אילן וקודם לכן כיהנה כדיקן הפקולטה למדעי החיים באוניברסיטה. בינואר 2025 מונתה לחברת ועדה לתכנון ולתקצוב (ות"ת).
ביוגרפיה

מיכאלי נולדה בעיר גבעתיים, שם גדלה.
אמה, נעמי מיכאלי, עלתה לארץ מגליציה שבפולין בשנת 1935, והייתה ממייסדי העיר גבעתיים. אביה, מיכאל מיכאלי, היה חייל בצבא הבריטי במלחמת העולם השנייה, ועלה מגרמניה במסגרת עליית הנוער בשנת 1939, כחודשיים לאחר פרוץ המלחמה. הוא היה ממייסדי חיל ההנדסה ואף הקים בצבא את יחידת הציוד המכני הכבד.
מיכאלי למדה בתיכון "קלעי" בגבעתיים, במגמת ביולוגיה.
נשואה לד״ר משה גולדברג שעובד במשרד הביטחון, והם הורים לשלושה ילדים.